ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1590/96 υποβολή: Reimer Bφge (PPE) προς την Επιτροπή (24 Iουνίου 1996)

Θέμα: Τήρηση των συμφωνιών σχετικά με την προστασία των φυτικών ποικιλιών στις συνδεδεμένες χώρες

Η παραβίαση των συμφωνιών σχετικά με την προστασία των φυτικών ποικιλιών στις συνδεδεμένες χώρες προκαλεί σημαντικές οικονομικές ζημίες στους καλλιεργητές. Υπολογίζεται ότι δύο τρίτα των προστατευμένων ποικιλιών ρόδων που εισάγονται από την Πολωνία στη Γερμανία καλλιεργούνται χωρίς ειδική άδεια. Αυτή η παράνομη τακτική δημιουργεί σοβαρό πρόβλημα στους γερμανούς ροδοκαλλιεργητές. Πρόσφατα, από τις τελωνειακές αρχές του Lόbeck κατασχέθηκαν ρόδα που είχαν καλλιεργηθεί παράνομα στην Πολωνία και των οποίων η αξία υπερέβαινε τα 100.000 μάρκα.

Ποιά μέτρα προτίθεται να λάβει η Επιτροπή προκειμένου να διασφαλίσει την τήρηση των όρων για την προστασία των φυτικών ποικιλιών οι οποίοι προβλέπονται στις ευρωπαϊκές συμφωνίες με τρίτες χώρες;

Απάντηση του κ. Fischler εξ ονόματος της Επιτροπής (30 Ιουλίου 1996)

Η Επιτροπή δε γνωρίζει τα γεγονότα που αναφέρει το Αξιότιμο Μέλος του Κοινοβουλίου. Διεξάγει έρευνα στο εν λόγω κράτος μέλος και δε θα παραλείψει να γνωστοποιήσει στο Αξιότιμο Μέλος του Κοινοβουλίου το αποτέλεσμα της έρευνας αυτής.
ΓΡΑΠΤΗ ΕΡΩΤΗΣΗ E-1086/96 υποβολή: Josι Barros Moura (PSE) προς το (8 Μαΐου 1996)

Θέμα: Ευρωπαϊκές συλλογικές συμβάσεις

Το εδάφιο 2 του άρθρου 4 της Συμφωνίας σχετικά με την Κοινωνική Πολιτική που προσαρτάται επισυνάπτεται στην Συνθήκη για την ΕΕ προβλέπει ότι οι ευρωπαϊκές συμβάσεις θα εφαρμόζονται είτε σύμφωνα με τις εθνικές διαδικασίες και πρακτικές (των κοινωνικών εταίρων ή των κρατών μελών) ή, ως προς τα ζητήματα που καλύπτονται από το άρθρο 2, αφού το ζητήσουν από κοινού τα συμβαλλόμενα μέρη «με απόφαση του Συμβουλίου βάσει προτάσεως της Επιτροπής».

Όσον αφορά τη συμφωνία πλαίσιο για τη γονική άδεια, το Συμβούλιο θέσπισε μία οδηγία της οποίας ο ουσιαστικός αντίκτυπος (άρθρο 2 παράγραφος 1) δεν είναι να καθίσταται η συμφωνία δεσμευτική σε όλα τα κράτη μέλη, αλλά να υποχρεώνεται το κράτος μέλος να θεσπίζει εσωτερικές λεπτομέρειες εφαρμογής των συλλογικών συμβάσεων (συλλογικές συμβάσεις ή κρατικές συμφωνίες) μέσα στα πλαίσια ενός δεδομένου χρονικού ορίου.

Ούτως εχόντων των πραγμάτων, σε τι συνίσταται η θεωρητική και πρακτική αυτονομία του δεύτερου μέρους του άρθρου 4 παράγραφος 2 της Συμφωνίας για την Κοινωνική Πολιτική που προσαρτάται στην Συνθήκη ΕΕ, σε σχέση με το πρώτο μέρος της εν λόγω παραγράφου;

Γιατί δεν δόθηκε στο μέτρο αυτό η μορφή μιας απόφασης, η οποία, στα πλαίσια των διατάξεων του άρθρου 189 της Συνθήκης για την ΕΕ είναι «δεσμευτική ως προς όλα τα μέρη της για τους αποδέκτες που ορίζει»;

Απάντηση (7 Αυγούστου 1996)

Δεν είναι αρμόδιο το Συμβούλιο να ερμηνεύσει τη Συνθήκη ούτε και το Πρωτόκολλο για την κοινωνική πολιτική με την προσαρτημένη σ' αυτό Συμφωνία για την κοινωνική πολιτική.

Εξάλλου, τα Θεσμικά Όργανα είναι αρμόδια να επιλέγουν, μεταξύ των δεσμευτικών πράξεων που αναφέρονται στο άρθρο 189 της Συνθήκης ΕΚ, για κάθε περίπτωση χωριστά, την καταλληλότερη νομική πράξη για την εφαρμογή των συμφωνιών που συνάπτονται σε κοινοτικό επίπεδο κατά την έννοια του άρθρου 4, παράγραφος 2, της Συμφωνίας για την κοινωνική πολιτική.

Όσον αφορά τη συμφωνία-πλαίσιο για τη γονική άδεια που έχει συναφθεί από την Ένωση των Συνομοσπονδιών της Βιομηχανίας και των Εργοδοτών της Ευρώπης (UNICE), το Ευρωπαϊκό Κέντρο Δημόσιων Επιχειρήσεων (CEEP) και την Οικονομική και Κοινωνική Επιτροπή (ΟΚΕ), το Συμβούλιο και η Επιτροπή έκριναν ότι η καταλληλότερη νομική πράξη είναι η οδηγία, διότι η συμφωνία-πλαίσιο περιέχει διατάξεις που πρέπει να μεταφερθούν στο εσωτερικό δίκαιο των κρατών μελών και αφήνει σ' εκείνα την αρμοδιότητα να επιλέξουν τη μορφή και τα μέσα με τα οποία θα κατορθώσουν το επιδιωκόμενο αποτέλεσμα.
ΓΡΑΠΤΗ ΕΡΩΤΗΣΗ E-1423/96 υποβολή: Juan Colino Salamanca (PSE) και Jesϊs Cabezσn Alonso (PSE) προς την Επιτροπή (6 Iουνίου 1996)

Θέμα: Σοβαρή κατάσταση για την ευρωπαϊκή μελισσοκομία

Από τον Οκτώβριο του 1994 το Συμβούλιο της ΕΕ καλεί πιεστικά την Επιτροπή να υποβάλει συγκεκριμένη πρόταση για τον τομέα μελισσοκομίας ο οποίος αντιμετωπίζει τα τελευταία χρόνια σοβαρή κρίση ως συνέπεια της αρνητικής εξέλιξης των εισαγωγών.

Μέχρι σήμερα η Επιτροπή δεν έχει απαντήσει ούτε στο Συμβούλιο, ούτε στα αιτήματα των κοινοτικών παραγωγών, ούτε στο Ευρωπαϊκό Κοινοβούλιο.

Πότε σκέπτεται η Επιτροπή να δημιουργήσει τα απαραίτητα μέσα και τους δημοσιονομικούς μηχανισμούς ώστε να δημιουργηθούν κατάλληλα μέτρα στον εν λόγω τομέα;

Εξετάζει η Επιτροπή το ενδεχόμενο να λάβει υπόψη της τις δράσεις που προτείνει το Ευρωπαϊκό Κοινοβούλιο στο ψήφισμά του A4-0116/94 ((ΕΕ C 43 της 20.2.1995, σελ. 130. ));

Απάντηση (28 Ιουνίου 1996)

Τα αξιότιμα μέλη του Κοινοβουλίου παρακαλούνται να ανατρέξουν στην απάντηση της Επιτροπής στη γραπτή ερώτηση Ε-1182/96 του κ. Jovι Peres και της κας Gonzαles Alvarez ((EE C 305 της 15.10.1996, σελ. 58. )).
ΓΡΑΠΤΗ ΕΡΩΤΗΣΗ P-0821/96 υποβολή: Edith Mόller (V) προς το (2 Απριλίου 1996)

Θέμα: Χρηματοδότηση της κοινής εξωτερικής πολιτικής και πολιτικής για την ασφάλεια - Αρμοδιότητα του Ελεγκτικού Συνεδρίου

Στην απόφασή του για την κοινή δράση σε ότι αφορά τη συμμετοχή της Ευρωπαϊκής Ένωσης στις διαρθρώσεις για την εφαρμογή της ειρηνευτικής ρύθμισης στη Βοσνία-Ερζεγοβίνη (95/545/ΚΕΠΠΑ ((ΕΕ L 309 της 21.12.1995, σελ. 2. )) της 11.12.1995), το Συμβούλιο προβλέπει τη διάθεση 10 εκατ. Ecu από τον κοινοτικό προϋπολογισμό για τις λειτουργικές δαπάνες του Υψηλού Εκπροσώπου της ΕΕ κ. Carl Bildt. Στην απόφαση λείπει σημαντική παραπομπή στο Ελεγκτικό Συνέδριο. Σε άλλες αποφάσεις για κοινές δράσεις στο πλαίσιο της ΚΕΠΠΑ, ιδιαίτερα σε ότι αφορά τη διαχείριση της πόλης Μόσταρ, υπήρχε σαφής υπόδειξη στο Ελεγκτικό Συνέδριο να εξετάσει τη λογιστική τήρηση των λογαριασμών. Για ποιό λόγο το Συμβούλιο δεν έκανε το ίδιο και στην περίπτωση του Υψηλού Εκπροσώπου; Πιστεύει το Συμβούλιο ότι η παραπομπή στο Ελεγκτικό Συνέδριο είναι πλέον περιττή, δεδομένου ότι οι δαπάνες εις βάρος του κοινοτικού προϋπολογισμού αποτελούν γενικά αντικείμενο ελέγχου του Ελεγκτικού Συνεδρίου σύμφωνα με το άρθρο 188 Γ της Συνθήκης ΕΚ;

Απάντηση (7 Αυγούστου 1996)

Εν πάσει περιπτώσει, το Συμβούλιο θεωρεί ότι κατά την εκτέλεση των δαπανών που επιβαρύνουν τον κοινοτικό προϋπολογισμό η λειτουργία ελέγχου την οποία ασκεί το Ελεγκτικό Συνέδριο έχει θεσπιστεί από την Συνθήκη.

Στα πλαίσια της κοινής δράσης σχετικά με τη συμμετοχή της Ένωσης στις διαρθρώσεις εφαρμογής της ειρηνευτικής συμφωνίας για τη Βοσνία-Ερζεγοβίνη, επρόκειτο για συνεισφορά της Ένωσης στις λειτουργικές δαπάνες που συνδέονται με την αποστολή του Ανωτάτου Εκπροσώπου, αποστολή που δεν υπάγεται μόνο στην Ευρωπαϊκή Ένωση αλλά και στα Ηνωμένα Έθνη. Υπό τις περιστάσεις αυτές, δεν ήταν αρμόδιο το Συμβούλιο να επιβάλει τον έλεγχο του προϋπολογισμού του κ. Bildt από το Ελεγκτικό Συνέδριο.
ΓΡΑΠΤΗ ΕΡΩΤΗΣΗ P-1900/96 υποβολή: Riccardo Garosci (UPE) προς την Επιτροπή (5 Iουλίου 1996)

Θέμα: Οικονομικές ενισχύσεις της ΕΕ προς τους ιταλούς κτηνοτρόφους για τη λεγόμενη κρίση των «τρελών αγελάδων»

Ερωτάται η Επιτροπή εάν γνωρίζει ότι: Ο τομέας της εκτροφής βοοειδών στην Ιταλία καλύπτει το 20% της κοινοτικής παραγωγής, με συνολικό αριθμό 2.200.000 ζώων, εκ των οποίων το 90% είναι συγκεντρωμένο στη βόρεια Ιταλία.

Η πρόσφατη πολιτική λύση στο παλαιό πρόβλημα των «τρελών αγελάδων» εξυπηρετεί, βέβαια, την ενδυνάμωση της συσπείρωσης των κρατών μελών σε πνεύμα ευρωπαϊκού προσανατολισμού, αλλά, ουσιαστικά, δεν προβλέπει επαρκή οικονομική ενίσχυση για τους ιταλούς κτηνοτρόφους, που συγκαταλέγονται μεταξύ αυτών οι οποίοι πλήττονται κατά κύριο λόγο από το φαινόμενο.

Η πρόταση του αρμόδιου για τη γεωργία επιτρόπου της ΕΕ για αποζημίωση ύψους 39 εκατ. Ecu (περίπου 74 δισ. λίρες Ιταλίας) για τους ιταλούς κτηνοτρόφους, πρέπει να θεωρηθεί αναλογικά ανεπαρκής: σχεδόν το 50% των ζώων έμεινε απούλητο μετά την εκδήλωση της επιδημίας.

Με βάση τα ανωτέρω, ερωτάται η Επιτροπή κατά πόσον δεν θεωρεί σκόπιμο να διατεθεί στην Ιταλία σημαντικότερη οικονομική ενίσχυση, ώστε η πολιτική συμφωνία για τις «τρελές αγελάδες» να μην αποτελέσει την αφορμή για αγώνες των μη προστατευόμενων κτηνοτρόφων 7 ζητείται, επίσης, από την Επιτροπή να χορηγήσει τις εν λόγω οικονομικές ενισχύσεις το συντομότερο.

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-1669/96 και P-1900/96 (30 Ioylνoy 1996)

Τα Αξιότιμα Μέλη του Κοινοβουλίου παρακαλούνται να ανατρέξουν στην απάντηση της Επιτροπής στη γραπτή ερώτηση E-1509/96 του κ. Musumeci ((ΕΕ C 305 της 15.10.1996, σελ. 104. )).
ΓΡΑΠΤΗ ΕΡΩΤΗΣΗ E-1028/96 υποβολή: Johannes Blokland (EDN) προς το (20 Μαΐου 1996)

Θέμα: Παγκόσμιο πρωτάθλημα σκάκι στη Βαγδάτη

Ο Πρόεδρος της FIDE (Διεθνής Ομοσπονδία για το Σκάκι) κ. Kirsan Iliumzhinov, έλαβε την απόφαση να διοργανώσει τον αγώνα για το παγκόσμιο πρωτάθλημα στο σκάκι, στην πρωτεύουσα του Ιράκ, Βαγδάτη, πυρήνα του καθεστώτος του Σαντάμ Χουσεΐν.

Η απόφαση αυτή δημιούργησε μεγάλη αναταραχή στον κόσμο που ενδιαφέρεται για το σκάκι:

- λόγω του οικονιμικού αποκλεισμού του Ιράκ από τα Ηνωμένα Έθνη,

- λόγω του ότι το καθεστώς του Σαντάμ Χουσεΐν θα χρησιμοποιήσει πολιτικώς τη διεξαγωγή του αγώνος αυτού,

- λόγω στιγματισμού του αθλήματος σκάκι εφόσον διεξαχθεί ο διεθνής αυτός αγώνας στην Βαγδάτη.

Αναμένεται ότι στις 27 και 28 Απριλίου θα συνεδριάσει η ΚΝSB (Βασιλική Ολλανδική Ομοσπονδία για το Σκάκι) με το στόχο όπως, από κοινού με άλλες ευρωπαϊκές οργανώσεις του αθλήματος αυτού, αναληφθεί δράση για να ανακληθεί η απόφαση της FIDE.

Προτίθεται άραγε το Συμβούλιο, λαμβάνοντας υπόψη τις συνεχιζόμενες βιαιοπραγίες του ιρακινού καθεστώτος, να εκφράσει τους φόβους του προς την FIDE και προς τους ευρωπαίους εταίρους της όσον αφορά την διεξαγωγή του αγώνα για το πρωτάθλημα στη Βαγδάτη;

Απάντηση (7 Αυγούστου 1996)

Το Συμβούλιο άκουσε με ανησυχία τις ειδήσεις ότι η Διεθνής Σκακιστική Ομοσπονδία (FIDE) εξέταζε το ενδεχόμενο να οριστεί η Βαγδάτη ως τόπος διεξαγωγής του παγκόσμιου σκακιστικού πρωταθλήματος. Εξ όσων όμως γνωρίζει η FIDE έχει ήδη αποφασίσει να διοργανώσει το πρωτάθλημα στην Καλμικία.
ΓΡΑΠΤΗ ΕΡΩΤΗΣΗ E-0161/96 υποβολή: Nel van Dijk (V) προς την Επιτροπή (1 Φεβρουαρίου 1996)

Θέμα: Θετικές διακρίσεις κατά την υποβολή υποψηφιοτήτων σε εκλογές

Κηρύσσοντας παράνομη, στις 8 Ιανουαρίου 1996, την εκστρατεία του Εργατικού Κόμματος της Μ. Βρετανίας για τη «Λίστα της Έμιλυ», σύμφωνα με την οποία σε ορισμένες εκλογικές περιφέρειες θα έθεταν υποψηφιότητα για το αξίωμα του βουλευτή της Βουλής των Κοινοτήτων αποκλειστικά γυναίκες, στήριξε το εργατικό δικαστήριο του Leeds την απόφασή του στην οδηγία 76/207/ΕΟΚ ((ΕΕ L 39 της 14.02.1976, σελ. 40. )) και/ή στο άρθρο 119 της Συνθήκης ΕΟΚ ((The Guardian, 9 Ιανουαρίου 1996 7 De Volkskrant, 10 Ιανουαρίου 1996. ));

Συμμερίζεται η Επιτροπή την άποψη του δικαστηρίου ότι «η ιδιότητα μέλους του Κοινοβουλίου... αποτελεί μορφή εργασίας» ((De Volkskrant, 10 Ιανουαρίου 1996. )) και ότι, επομένως, η διάθεση πολιτικών αξιωμάτων εμπίπτει στο πεδίο εφαρμογής της οδηγίας 76/207/ΕΟΚ και του άρθρου 119;

Αν ναι, δεν αποτελούν τότε μορφή θετικής διάκρισης οι ποσοστώσεις που εφαρμόζουν τα πολιτικά κόμματα στα διάφορα κράτη μέλη, όσον αφορά τη συμμετοχή των γυναικών σε εκλογικές λίστες, πράγμα που αντίκειται στο κοινοτικό δίκαιο έχοντας υπόψη την απόφαση του Ευρωπαϊκού Δικαστηρίου στην υπόθεση C-450/93 (Kalanke versus Bremen);

Αν η οδηγία 76/207/ΕΟΚ και/ή το άρθρο 119 επεκταθούν στις διαδικασίες υποβολής υποψηφιοτήτων και εκλογής για πολιτικά αξιώματα, εφαρμόζεται τότε η απαγόρευση των εμμέσων διακρίσεων κατά των γυναικών, όπως απορρέει από τη νομολογία του Δικαστηρίου;

Αν ναι, είναι τότε κατ' αρχήν νοητό να υποβληθεί στο Δικαστήριο το ερώτημα μήπως το αγγλικό πλειοψηφικό εκλογικό σύστημα («first past the post»), που υποχρεώνει τους υποψήφιους να πληρούν ένα σύνολο στερεότυπων προσδοκιών και, επομένως, εμποδίζει σοβαρά την υποψηφιότητα και την εκλογή γυναικών σε πολιτικά αξιώματα, περιέχει μία ασύμβατη με τη Συνθήκη μορφή έμμεσης διάκρισης;

Απάντηση του κου κ. Flynn εξ ονόματος της Επιτροπής (5 Μαρτίου 1996)

Η Επιτροπή θεωρεί ότι τόσο το άρθρο 119 της συνθήκης ΕΚ όσο και η οδηγία 76/207/ΕΟΚ του Συμβουλίου σχετικά με την εφαρμογή της αρχής της ίσης μεταχείρισης ανδρών και γυναικών όσον αφορά την πρόσβαση στην απασχόληση, την επαγγελματική κατάρτιση και εξέλιξη, καθώς και τις συνθήκες εργασίας, αφορούν μόνο συνθήκες εργασίας που καλύπτονται από σύμβαση εργασίας η οποία έχει συναφθεί μεταξύ του εργαζομένου και του εργοδότη του. Δεδομένου ότι οι υποψηφιότητες στις εκλογές δεν αποτελούν σχέση εργασίας κατά την προαναφερθείσα έννοια, δεν εμπίπτουν αυτές στο πεδίο εφαρμογής ούτε του άρθρου 119 της συνθήκης ΕΚ ούτε της οδηγίας 76/207/ΕΟΚ.
ΓΡΑΠΤΗ ΕΡΩΤΗΣΗ E-0332/96 υποβολή: Susan Waddington (PSE) προς το (26 Φεβρουαρίου 1996)

Θέμα: Νομοθεσία σε θέματα μετανάστευσης και διακρίσεις φύλου

Τί δράση αναλαμβάνει το Συμβούλιο, βάσει του Τίτλου VΙ της Συνθήκης για την Ευρωπαϊκή Ένωση (ΣΕΕ), προκειμένου να διασφαλίσει ότι η νομοθεσία σε θέματα μετανάστευσης των κρατών μελών τηρεί το Άρθρο Κ.2.1 της ΣΕΕ και την Ευρωπαϊκή Σύμβαση για την προστασία των ανθρωπίνων δικαιωμάτων και των θεμελιωδών ελευθεριών;

Επιπλέον, τί μέτρα λαμβάνει το Συμβούλιο ώστε να ενθαρρύνει τα κράτη μέλη να εγκρίνουν νομοθεσία κατά των διακρίσεων στον τομέα της μετανάστευσης, και ιδίως να αποσύρουν διατάξεις που προβαίνουν σε διακρίσεις ως προς το φύλο, όπως, για παράδειγμα, το γεγονός ότι ο Βρετανικός Νόμος περί Νομοθεσίας δεν αναγνωρίζει γυναίκα ως επικεφαλής νοικοκυριού στην περίπτωση βρετανών πολιτών της αλλοδαπής;

Απάντηση (7 Αυγούστου 1996)

Όλα τα κείμενα που έχει εκσόσει το Συμβούλιο στα πλαίσια του τίτλου VI είναι σύμφωνα με τις διατάξεις της Συνθήκης για την Ευρωπαϊκή Ένωση και ιδίως το άρθρο Κ2 παράγραφος 1, που προβλέπει τον σεβασμό της Ευρωπαϊκής Σύμβασης για την Προστασία των δικαιωμάτων του Ανθρώπου και των Θεμελιωδών Ελευθεριών, συμπεριλαμβανομένης της αρχής των διακρίσεων φύλου.

Το Συμβούλιο έχει ήδη λάβει μέτρα για καλύτερη και χωρίς διακρίσεις ένταξη των προσώπων που από ορισμένο χρόνο διαμένουν νόμιμα σε κράτος μέλος της Ευρωπαϊκής Ένωσης (βλ. ΕΕ C 80 της 18.3.96.) και θα εξατάσει και άλλα σχετικά μέτρα, που δεν θα δημιουργούν βέβαια διακρίσεις λόγω φύλου. Πάντως, το Συμβούλιο δεν είναι υπεύθυνο παρά μόνο για τις πράξεις που το ίδιο θεσπίζει.
ΓΡΑΠΤΗ ΕΡΩΤΗΣΗ E-1025/96 υποβολή: Miguel Arias Caρete (PPE) προς την Επιτροπή (3 Μαΐου 1996)

Θέμα: Προστασία του κοινοτικού αβοκάντο από τις εισαγωγές από τρίτες χώρες

Το αβοκάντο που παράγεται στην Κοινότητα απολαμβάνει ελάχιστη προστασία στα σύνορα.

Ιδιαίτερα ο ανταγωνισμός των εισαγωγών που προέρχονται από χώρες όπως το Ισραήλ και το Μεξικό δημιουργεί σοβαρά προβλήματα στην επιβίωση του τομέα αυτού στην ΕΕ.

Κατά συνέπεια, ερωτάται η Επιτροπή: Προτίθεται να λάβει ειδικά μέτρα για την διασφάλιση κερδοφορίας στους κοινοτικούς παραγωγούς;

Προτίθεται η Επιτροπή να καθιερώσει ελάχιστες ποιοτικές προδιαγραφές οι οποίες, στην πράξη, θα μπορούσαν να λειτουργήσουν ως στοιχείο ελέγχου και μείωσης των εισαγωγών από τρίτες χώρες;

Απάντηση του κ. Fischler εξ ονόματος της Επιτροπής (4 Ιουνίου 1996)

Η Επιτροπή δεν προβλέπει τη λήψη ειδικών μέτρων για τον τομέα της παραγωγής αβοκάντο.

Όσον αφορά τους κανόνες ποιότητας και τον έλεγχο συμμόρφωσης στους κανόνες αυτούς, η Επιτροπή προτείνει, στο πλαίσιο της αναμόρφωσης της κοινής οργάνωσης της αγοράς στον τομέα των οπωροκηπευτικών, τη διατήρηση των ήδη υφιστάμενων διατάξεων για περίπου 30 προϊόντα.

Κατόπιν αιτήσεως των κρατών μελών και στο μέτρο που οι εν λόγω εμπορικοί κανόνες δεν αποτελούν εμπόδιο στις διεθνείς συναλλαγές κατά την έννοια των συμφωνιών που θεσπίστηκαν με την Παγκόσμια Οργάνωση Εμπορίου, οι διατάξεις αυτές μπορούν επίσης να εφαρμοστούν και σε άλλα οπωροκηπευτικά, όπως το αβοκάντο.

Σε καμία περίπτωση, οι εν λόγω κανόνες δεν μπορούν να χρησιμεύσουν ως μέσο προστασίας της κοινοτικής αγοράς.
ΓΡΑΠΤΗ ΕΡΩΤΗΣΗ P-1218/96 υποβολή: Marνa Sornosa Martνnez (GUE/NGL) προς το (8 Μαΐου 1996)

Θέμα: Κοινοτικοποίηση της χωροταξικής πολιτικής

Στον χωροταξικό τομέα πολλαπλασιάζονται καθημερινώς οι προβληματικές καταστάσεις, όπως αυτή που δημιουργήθηκε προσφάτως στην Αυτόνομη Κοινότητα της Βαλένθιας (Ισπανία) εξ αφορμής της πρόθεσης της κυβέρνησης να προβεί σε τροποποίηση του Νόμου περί εδαφών στα οποία απαγορεύεται η δόμηση, πράγμα που προκάλεσε μεγάλη αναστάτωση στον πληθυσμό και τις οικολογικές οργανώσεις.

Θεωρεί το Συμβούλιο αναγκαία την υιοθέτηση σε κοινοτικό επίπεδο μιας χωροταξικής πολιτικής που θα αποσκοπεί στην προστασία του περιβάλλοντος από τις ενδεχόμενες κερδοσκοπικές χρήσεις του εδάφους;

Προτίθεται το Συμβούλιο να μελετήσει το περιεχόμενο μιας τέτοιας πολιτικής στο πλαίσιο της Διακυβερνητικής Διάσκεψης για την αναθεώρηση των συνθηκών;

Έχει το Συμβούλιο στη διάθεσή του κάποιο σχέδιο επί του προκειμένου και, εάν ναι, μπορεί να μου το ανακοινώσει;

Απάντηση (7 Αυγούστου 1996)

Το Συμβούλιο δεν έχει αρμοδιότητα να σχολιάσει την εσωτερική πολιτική των κρατών μελών, όπως η κυβερνητική πρόθεση τροποποίησης του νόμου που επικαλείται ο αξιότιμος κ. βουλευτής.

Όσον αορά την τροποποίηση της συνθήκης που ζητά ο κ. βουλευτής, το Συμβούλιο δεν έχει ιδιότητα να παρέμβει. Αυτό εμπίπτει στην αρμοδιότητα της διακυβερνητικής, η οποία όπως υποδηλώνει το όνομά της, είναι διάσκεψη των κυβερνήσεων των κρατών μελών.
ΓΡΑΠΤΗ ΕΡΩΤΗΣΗ E-1595/96 υποβολή: Christine Crawley (PSE) προς την Επιτροπή (24 Iουνίου 1996)

Θέμα: Ρατσιστικοί συνοριακοί έλεγχοι

Προσφάτως ομάδα από το East Birmingham College υπέστη συνοριακούς ελέγχους και έρευνες στη Γαλλία που είχαν σαφώς στόχο μαύρους σπουδαστές και ήταν καταφανώς ρατσιστικού χαρακτήρα.

Σε ποίες ενέργεις προτίθεται να προβεί η Επιτροπή για να εξασφαλίσει ότι καμμία χώρα δεν θα διενεργεί συνοριακούς ελέγχους ρατσιστικού χαρακτήρα;

Απάντηση του κ. Monti εξ ονόματος της Επιτροπής (11 Ιουλίου 1996)

Η κοινοτική νομοθεσία προβλέπει ότι οι πολίτες της Ένωσης μπορούν να εισέρχονται στα κράτη μέλη μέσω της απλής επίδειξης ενός ισχύοντος δελτίου ταυτότητας ή διαβατηρίου. Η Επιτροπή δεν διαθέτει επαρκή στοιχεία για το περιστατικό στο οποίο αναφέρεται το αξιότιμο μέλος του Κοινοβουλίου και συνεπώς ζητεί την εκ μέρους του διαβίβαση περαιτέρω πληροφοριακών στοιχείων.

Ωστόσο, πρέπει να σημειωθεί ότι την κύρια ευθύνη για τη διενέργεια συνοριακών ελέγχων χωρίς διακρίσεις ρατσιστικού χαρακτήρα την έχουν τα ίδια τα κράτη μέλη.
ΓΡΑΠΤΗ ΕΡΩΤΗΣΗ E-0594/96 υποβολή: Anita Pollack (PSE) προς το (13 Μαρτίου 1996)

Θέμα: Mordecai Vanunu

Γνωρίζει το Συμβούλιο ότι το Ευρωπαϊκό Κοινοβούλιο έχει εγκρίνει στο παρελθόν πολλά ψηφίσματα σχετικά με τη συνεχιζόμενη φυλάκιση του Mordecai Vanunu στο Ισραήλ;

Έχει επιχειρήσει το Συμβούλιο να πείσει την ισραηλινή κυβέρνηση να σταματήσει τη μακροχρόνια αυτή «βεντέτα» της εναντίον αυτού του ανθρώπου;

Κοινή απάντηση στις γραπτές ερωτήσεις Ε-0274/96 και Ε-0594/96 (2 Αυγούστου 1996)

Η περίπτωση του κ. Vanutu, δεν έχει εξεταστεί στα πλαίσια του Συμβουλίου.
ΓΡΑΠΤΗ ΕΡΩΤΗΣΗ P-1889/96 υποβολή: Luigi Florio (UPE) προς την Επιτροπή (5 Iουλίου 1996)

Θέμα: Kτίρια της Ευρωπαϊκής Επιτροπής

1. Πόσα κτίρια απασχολεί σήμερα η Επιτροπή με τα γραφεία της στις διάφορες χώρες της ΕΕ;

2. Πόσα κτίρια απασχολεί σήμερα η Επιτροπή σε χώρες εκτός ΕΕ;

Θα μπορούσε να διευκρινήσει:

3. Πού ευρίσκονται τα κτίρια (διευθύνσεις) και ποιές είναι οι διαστάσεις των μεμονωμένων γραφείων που αναφέρονται στα άνωθι 1 και 2;

4. Ποιούς σκοπούς εξυπηρετεί το κάθε ένα;

5. Εάν είναι ιδιοκτήτης, ενοικιαστής κλπ.

6. Σε περίπτωση επιβαρυντικού καθεστώτος εκτός ιδιοκτησίας ποιό είναι το ετήσιο κόστος του κάθε κτιρίου για τα έτη 1994 και 1995;

7. Ποιός είναι ο αριθμός των ατόμων εντός οργανογράμματος που ασχολούνται σε κάθε κτίριο;

8. Ποιές ήταν οι τηλεφωνικές δαπάνες ανά κτίριο κατά τα έτη 1994 και 1995;

9. Ποιές ήταν οι δαπάνες για ηλεκτρική ενέργεια ανά κτίριο κατά τα έτη 1994 και 1995;

Απάντηση του κ. Liikanen εξ ονόματος της Επιτροπής (15 Ιουλίου 1996)

Η Επιτροπή συγκεντρώνει τις απαραίτητες πληροφορίες προκειμένου να απαντήσει στην ερώτηση που της τέθηκε. Δε θα παραλείψει να ανακοινώσει το αποτέλεσμα των ερευνών της, το συντομότερο.

Καθώς το Αξιότιμο μέλος του Κοινοβουλίου διευκρίνισε ότι πρόκειται για ερώτηση προτεραιότητας, η Επιτροπή θα ήθελε να υπενθυμίσει ότι, σύμφωνα με τον κανονισμό του Κοινοβουλίου, οι ερωτήσεις προτεραιότητας «επιζητούν άμεση απάντηση αλλά δεν απαιτούν καμία έρευνα σε βάθος».
ΓΡΑΠΤΗ ΕΡΩΤΗΣΗ E-1209/96 υποβολή: Pedro Marset Campos (GUE/NGL) προς την Επιτροπή (15 Μαΐου 1996)

Θέμα: Eπιπτώσεις από την εισβολή ξυλοφάγου στα πευκοδάση της Μούρθιας (Ισπανία)

Λόγω της παρατεταμένης ανομβρίας, η εισβολή ξυλοφάγου που σημειώθηκε στην περιφέρεια της Μούρθιας έχει ήδη εξαπλωθεί σε πευκοδάση εκτάσεως άνω των 7.000 εκταρίων. Στις επιπτώσεις της νόσου πρέπει να προστεθούν και οι προερχόμενες από την ανομβρία και τις πυρκαγιές των δασών, πράγμα που επιτείνει τον κίνδυνο απερήμωσης σε μιά πολύ ευαίσθητη περιοχή.

1. Πώς σκέπτεται να δράσει η Επιτροπή για να περιορισθούν οι επιπτώσεις αυτής της κατάστασης;

2. Πότε προτίθεται η Επιτροπή να υποβάλει μιά πρόταση για την Κοινοτική Δασική Πολιτική, την τόσο αναγκαία για τη συμπλήρωση του πλαισίου των εσωτερικών πολιτικών της ΕΕ και την επίλυση των καθημερινώς αναφυομένων περιβαλλοντικών προβλημάτων;

Απάντηση του κ. Fischler εξ ονόματος της Επιτροπής (17 Ιουνίου 1996)

Η Επιτροπή ενδιαφέρεται ιδιαίτερα για την προστασία της δασικής της κληρονομιάς και έχουν προβλεφθεί διάφορα μέσα προκειμένου να συμβάλλουν στο σκοπό αυτό.

Για τη συγκεκριμένη περίπτωση που αναφέρθηκε από τον αξιότιμο κοινοβουλευτικό, πρέπει να επισημανθεί ότι το πρόγραμμα περιφερειακής ανάπτυξης που εγκρίθηκε από την Επιτροπή για την περιφέρεια της Murcie (Ισπανία) προβλέπει την καταπολέμηση των ασθενειών και των εντόμων των δασών. Εναπόκειται, κατά συνέπεια, στις περιφερειακές αρχές να επαναπροσανατολίσουν ενδεχομένως τις προτεραιότητες ανάλογα με τις εκφρασθείσες ανάγκες.

Κατά γενικότερο τρόπο, το πρόγραμμα δασικών ενεργειών, το οποίο εγκρίθηκε το 1989 και συμπληρώθηκε το 1992, ιδίως στο πλαίσιο των συνοδευτικών μέτρων της μεταρρύθμισης της κοινής γεωργικής πολιτικής, παρέχει ένα σύνολο μέτρων ιδίως για την δάσωση, την αναδάσωση, την ανάπτυξη και την προστασία των δασών.

Μπορούν κυρίως να αναφερθούν:

- η δάσωση γεωργικών εκτάσεων και η βελτίωση δεντροφυτευμένων εκτάσεων στις γεωργικές εκμεταλλεύσεις, που προβλέπονται στο πλαίσιο του κανονισμού (ΕΟΚ) αριθ. 2080/92 ((ΕΕ L 215 της 30.7.1992. )), σχετικά με τα δασικά μέτρα στη γεωργία. Η Επιτροπή ενέκρινε επίσης το 1994 το ισπανικό πρόγραμμα δασικών μέτρων στη γεωργία ύψους 430 εκατ. ECU, το οποίο βαρύνει το ευρωπαϊκό γεωργικό ταμείο προσανατολισμού και εγγυήσεων,

- η ανάπτυξη και η βελτίωση των δασών στο πλαίσιο περιφερειακών προγραμμάτων,

- το ταμείο συνοχής, που επέτρεψε να εγκριθούν στην Ισπανία προγράμματα καταπολέμησης της διάβρωσης του εδάφους, ιδίως μέσω της αναδάσωσης,

- η προστασία των δασών κατά της ατμοσφαιρικής ρύπανσης (κανονισμός (ΕΟΚ) αριθ. 2157/92 ((ΕΕ L 217 της 31.7.1992. ))) και κατά των πυρκαγιών (κανονισμός (ΕΟΚ) αριθ. 2158/92 (2)). Κοινοτική χρηματοδότηση 12 εκατ. ECU χορηγήθηκε επίσης σε 57 σχέδια πρόληψης των πυρκαγιών στην Ισπανία από το 1992 έως το 1996.

Πρέπει να σημειωθεί ότι οι δύο αυτοί κανονισμοί λήγουν κατά το τέλος του 1996 και πρόκειται προσεχώς να υποβληθεί στο Συμβούλιο και στο Κοινοβούλιο πρόταση της Επιτροπής σχετικά με τη παράτασή τους.